* విద్యార్థులకు సూచనలు - Instructions for Students
* పద్యమును క్షుణ్ణంగా చదివి అర్ధం చేసుకోవలయును.
* ఈ పద్యము మీకు ఆన్ లైన్ తరగతులలో వివరించబడును.
* ముందుగా మీరు ఈ పద్యము వినుట వలన ఆన్ లైన్ తరగతులపుడు మీకు త్వరగా అర్థం చేసుకునే సామర్థ్యం పెరుగును మరియు మీ సందేహములు త్వరగా నివృత్తి కాగలవు.
* మీరు పద్యము చదువునపుడు మీకు అర్థం కాని కఠినపదాలను పెన్సిల్ తో గీత గీసి తరగతిలో సందేహ నివృత్తి చేసుకోవలెను.
* ఈ క్రింది లింక్ లో వివరణ చేయు అంశములు ప్రక్కన ఇవ్వబడినవి.

<https://www.youtube.com/watch?v=MWDEOcuYnLw> - ఉద్దేశ్యం, నేపధ్యం, పూర్వచరిత్ర

<https://www.youtube.com/watch?v=c1Bnj1zGSQA> – కవిపరిచయం

<https://www.youtube.com/watch?v=6KfbtPxfMrc> – పద్యభావ వివరణ

<https://www.youtube.com/watch?v=yV_N_698KAc> – ముఖ్యాంశాలు, జవాబులు, పదజాలం, వ్యాకరణం

* **ఆన్ లైన్ తరగతులు అయిన తరువాత పాటించవలసిన నియమములు**

* నోట్స్ ను ఒకసారి బాగా చదివిన తరువాత రాయవలెను. తేదీ మరియు పాఠము పేరు, పుట సంఖ్య

( INDEX ) తప్పక రాయవలెను.

* బ్లూ ఇంక్ పెన్ను తో మాత్రమే రాయవలెను. బ్లాక్ పెన్ తో రాయకూడదు.
* అక్షరములను గుండ్రంగా, అందంగా, అక్షరదోషాలు లేకుండా రాయవలెను.
* ఇచ్చిన నోట్స్ ను అభ్యాసం చేయవలెను.
* SEA - **నదుల్లో నీరు కను మరుగయ్యే  పరిస్థితులు ఎందుకు ఎదురు అవుతున్నాయో తెల్పుతూ PPT ద్వారా తరగతి లో ప్రదర్శించుట.  ( GROUP ACTIVITY )**
* ఛందస్సు - ఈ అంశం పై భావనాపటం వేయుట ( MIND MAP )
* Be ready for the next content on 24th July

**బండారిబసవన్న**

కవి పరిచయం –

కవి – పాల్కురికి సోమనాథుడు

కాలం – క్రీ. శ 1160 – 1240

జన్మస్థలం – సోమన ఓరుగల్లుకు 12 క్రోసుల దూరంలో ఉన్న పాలకుర్తిలో జన్మించాడు.

తల్లిదండ్రులు – శ్రియాదేవి, విష్ణురామి దేవుడు

రచనలు – బసవపురాణము, అనుభవసారము, పండితారాధ్య చరిత్రము, వృషాధిపశతకము

**అర్థాలు వ్యతిరేకపదాలు**

1. **అర్చన = పూజ 1. సదుద్దేశం x దురుద్దేశం**
2. **కల్పతరువు = కోర్కెలు తీర్చే దేవతా వృక్షం 2. ఆశ x నిరాశ**
3. **క్షీరాబ్ధి = పాలసముద్రం 3. ఆరోపణ x నిరారోపణ**
4. **జ్యోత్స్న = వెన్నెల 4. సువాసన x దుర్వాసన**
5. **పుల్లు = గడ్డి 5. దొర x దొంగ**
6. **అర్థి = వేడుకొనువాడు 6. ఫలితం x నిష్ఫలితం**
7. **కామారి = శివుడు 7. ఉత్తముడు x నీచుడు**
8. **చూతఫలం = మామిడిపండు 8. సువాసన x దుర్వాసన**
9. **పడియ = మడుగు**
10. **వెఱచు = భయపడు**

ప్రకృతి – వికృతి పర్యాయ పదాలు

1. మృగము – మెకము 1. మైత్రి = స్నేహం, నెయ్యము
2. భక్తి – బత్తి 2. మోక్షం = కైవల్యం, ముక్తి
3. దిశ - దెస 3. ఇల్లు = గృహం, సదనం, నికేతనం
4. పృధ్వి – పుడమి 4. చీకటి = అంధకారము, ద్వాంతము
5. పుణ్యము - పున్నెము 5. బండారం =ధనాగారం, కోశాగారము, ఖజానా
6. నీరము – నీరు

నానార్థాలు

1. హంస = అంచ, పరమాత్మ, తెల్లగుఱ్ఱం
2. క్షీరము = పాలు, తీపు, నీళ్ళు, పాలపిట్ట, మర్రిచెట్టు
3. అర్థము = సంపద, శబ్ధార్ధము, ప్రయోజనం
4. వెఱచు = భయపడు, సంకోచించు

సొంతవాక్యాలు

1. తళతళలాడు = మెరియు

పెట్టెలనిండా బంగారు నాణేలు తళతళలాడుతున్నాయి.

1. ప్రతిజ్ఞ = ప్రతిన

ఇతరుల ధనాన్ని ఆశించనని ప్రతిజ్ఞ చేసాను.

1. భక్తి పారవశ్యం = భక్తిలో తన్మయత్వం

అచంచల భక్తి పారవశ్యం గలవారు ధనాశకు లోనుకారు.

ప్రశ్న – జవాబులు

1. బసవన్న స్వభావాన్ని రాయండి

జ). బండారి బసవన్న గొప్ప శివభక్తుడు. లోకంలో శివభక్తి శాశ్వతమైనది అని నమ్మేవాడు. శివుని భక్తిని కలిగి ఉంటే ఆ భగవంతుడే సకల సంపదలను ప్రసాదిస్తాడనే విశ్వాసం కలవాడు. ఇతరుల ధనమును

 ఆశించని వాడు తన నిజాయితీని నిరూపించుకోవడానికి వెనుకాడడు. దేనికి ఎవరికీ భయపడని ధైర్యవంతుడు.

2. బండారి బసవన్న రాజుతో నిర్భయంగా మాట్లాడాడు కదా ! ఇట్లా ఎప్పుడు నిర్భయంగా

మాట్లాడగలుగుతారు?

జ). మాట్లాడడం అనేది ఒక గొప్ప కళ అందులోనూ నిజాయితీగా, నిర్భయంగా మాట్లాడడం అందరికీ సాధ్యం కాదు. నిర్భయంగా మాట్లాడే వారికి కొన్ని ప్రత్యేక లక్షణాలు ఉంటాయి. తాము జీవితంలో తప్పు చేయకపోవడం, ఇతరుల ధనాన్ని ఆశించకపోవడం లేదా దొంగిలించకపోవడం, ఆడిన మాటకు కట్టుబడి ఉండడం, భగవంతుని పట్ల అచంచలమైన భక్తిని కలిగి ఉండడం ఇటువంటి లక్షణాలు కలిగిన వారు ఎక్కడైనా, ఎప్పుడైనా, ఎవరితోనైనా నిర్భయంగా మాట్లాడగలుగుతారు.

3). భక్తుడు పరధనాన్ని ఆశించడు ఎందుకు?  
  
జ). భక్తుడు ఎప్పుడు భగవంతుని సేవలోనే ఉంటాడు. భగవంతుని మీద తనకు గల భక్తినే సంపదగా గుర్తిస్తాడు. భక్తినే కల్పవృక్షంగాను, కామధేనువు గాను,  చింతామణి గాను భావిస్తాడు. ఇతరుల ధనాన్ని ఎప్పటికీ ఆశించడు. పరుల సంపదను పాములాగా చూస్తాడు. భక్తినే తగిన ధనంగా తలచుకొని అందరికీ ఆదర్శంగా జీవిస్తాడు.

1. బసవని గురించి తెలుసుకున్నారు కదా! భక్తుడికి ఉండవలసిన లక్షణాలు ఏమిటో రాయండి.

జ). భగవంతుని పై గల భక్తి నిష్కల్మషంగా అంటే ( ఎటువంటి కల్మషం లేకుండా), ఎటువంటి తారతమ్యాలు లేకుండా తోటి వారికి ఆదర్శంగా ఉంటుంది. సంపదలు, చదువు, వైభవం మొదలైనవి భక్తిమార్గంలో కనిపించవు. నిజమైన భక్తునికి కొన్ని మహోన్నతమైన లక్షణాలు ఉంటాయి. అవి -   
1. అన్ని ప్రాణుల యందు దయ కలిగి ఉండడం

2. ఎవరినీ, ఏది, ఎప్పుడూ యాచింపకుండా ఉండడం.

3. నాది, నా వాళ్ళు అనే మమకారం వీడి, మనది అనే విశాల భావన కలిగి ఉండడం.

4. మానవ సేవే మాధవ సేవగా భావించి, పేదల యందు భగవంతుడిని దర్శించి వారిని సేవించడం

5. మహిళలను గౌరవంతో చూడగలగడం.  
6. దానధర్మాలను ఆచరించడం

7. ఎవరిని ద్వేషించకుండా చేసే ప్రతి పనిని భగవంతునికి అర్పిస్తూ చేయడం.

|  |  |
| --- | --- |
|  |  |